ming030890/wiki-yue-high-quality huggingface dataset:
梅窩遊樂場

梅窩遊樂場（英文：Mui Wo Playground）係香港一公園同遊樂場，喺大嶼山梅窩銀樹街，行政上歸離島區。設施有硬地球場、籃球場兼排球場、手球場同七人足球場兼手球場。
維基同享有多媒體嘅嘢：Mui Wo Playground
梅窩游泳池

梅窩游泳池（英文：Mui Wo Swimming Pool）係香港新界嘅一個公眾游泳池，喺大嶼山梅窩銀石街5號，由康樂及文化事務署管理。
武昌佛學院

武昌佛學院係一間位於中國湖北省武漢市武昌區武珞路289號洪山寶通禪寺入面嘅佛教院校。

歷史
武昌佛學院係中國最早嘅佛學院，由太虛法師喺1922年創辦。1926年學院因為北伐而停辦，1929年復辦，1949年受到第二次國共內戰影響再停辦，1959年完全停辦。該院原址位於武昌通湘門外千家街，1953年該校址被炮兵學校徵用。1994年，呢間院由湖北省佛教協會、武漢市佛教協會復辦。武昌佛學院預備班喺1994年4月8號開學，1994年8月31號，湖北省人民政府批准該院正式恢復辦學，學制三年。2007年昌明法師圓寂後，該院辦學陷入停頓。
武昌

武昌（粵拼：mou5 coeng1），係武漢三鎮之一，狹義上嘅武昌係指家下嘅武昌區，係原先武昌市嘅主體，廣義上嘅武昌係指長江以南嘅武漢市區，亦都係武漢市民習慣意指，包括家下武昌區、青山區、洪山區三個區外加東湖新技術開發區。

史
武昌歷史1800年，起源自三國，當時曹操孫權相爭，喺長江中游軍事對峙，其中武漢到鄂州一帶因為駐紮咗大型軍事基地，就形成咗個墟，因為係「因武而昌」，所以叫「武昌」，又有講法話孫權想「武運昌盛」，所以起呢個地名，後來歷史「武昌」同「鄂州」兩個名輪流換，到元代先固定叫武昌。
武昌城形成咗後，越來越繁榮，加之位置特殊，於是喺荊楚地位上升，元明兩代超過咗荊州做咗湖北省府。明末武昌對面發展咗，成武昌、漢陽、漢口「三鎮鼎立」，清朝設武昌府，成為湖北巡撫、湖廣總督（後來嘅兩湖總督）嘅辦公所在。
1911年10月10號中國同盟會喺孫中山領導下武昌起義，之後係辛亥革命，結束咗中國兩千年君主制。1927年北伐軍攻落武昌之後，將三鎮合爲市，即係武漢，後來一度又拆解三鎮，武昌做咗武昌市，爲湖北省會，至今依然係湖北省機關駐地。共和國時又再合成武漢市，而喺武漢市區外另置武昌縣，不過武昌縣同武漢市區嘅武昌部分唔係同一地方，1995年因為都市化，武昌縣撤換爲江夏區。

武昌區
武昌區面積87.42km²，人口113萬（2007年數據），轄15條街道。
街道：積玉橋街道、楊園街道、徐家棚街道、糧道街道、中華路街道、黃鶴樓街道、紫陽街道、白沙洲街道、首義路街道、中南路街道、水果湖街道、珞珈山街道、石洞街道、南湖街道、東湖風景區街道
武德

武德係大唐皇帝李淵嘅年號，相當於公元618年到626年，前後總共9年。佢係大唐頭一個年號。
田野麻美

田野麻美 ，係日本嘅一個女藝人同埋配音員。
田鼠

田鼠係倉鼠科其中一個亞科，下面有超過廿個屬。佢哋好多都生活喺田野地方。
有啲人會將田鼠當寵物養，亦有啲人會將佢哋當野味食。
田鍋陵太

田鍋陵太（1993年4月10號—）係日本足球員，司職中場，效力名古屋鯨魚。
田馥甄

田馥甄（Hebe Tien，1983年3月30號—）係一個臺灣女歌手、演員同主持人，佢係台灣女子演唱組合S.H.E嘅成員之一。
田陽

田陽係中國廣西百色一縣，面積2395平方公里，人口33萬。
田鵐

田鵐（粵拼：tin4 mou4，學名：Emberiza rustica）係雀形目鵐科鵐屬嘅其中一個物種。
法隆寺地區嘅佛教建築物

法隆寺地區嘅佛教建築物係個喺日本嘅世界遺產，登錄喺聯合國教科文組織嘅世界遺產名錄。
法高弗

法高弗（粵拼：faat3 gou1 fat6；英文：Fakaofo），又寫法高佛，係托克勞嘅52個珊瑚礁入面一島，總面積得3km²。
個島喺1835年俾積臣上將號發現。成個島從上空睇，樣有啲似菱形。
法院道

法院道（英文：Supreme Court Road）係香港金鐘一條馬路，由正義道開始，去到香港公園入口。街名係配合嗰時起好嘅香港最高法院（而家嘅香港高等法院）。
法雷族

法雷族（Fore）係巴布亞新畿內亞嘅一個族群。
法靈頓站

法靈頓站（英文：Farringdon station）係英國倫敦地下鐵大都會綫、環綫同漢默史密斯及城市綫嘅車站，屬第1收費區，喺大倫敦伊斯靈頓區。
法馬古斯塔新薩拉米斯足球會

法馬古斯塔新薩拉米斯足球會（希臘文：Νέα Σαλαμίς Αμμοχώστου）係塞浦路斯一間足球會，喺法馬古斯塔新薩拉米斯屬下，1948年3月7號成立，總部喺法馬古斯塔，主場係岩摩哥斯托斯體育場。呢間足球會喺1974年嘅土耳其入侵塞浦路斯時期，主場一度喺土耳其嘅拉拿卡。
呢間足球會喺1948~1953年參與塞浦路斯業餘足球聯盟嘅聯賽，1953年加入塞浦路斯足球協會，成日參與佢嘅聯賽同盃賽。佢喺1990年贏過塞浦路斯盃同塞浦路斯超級盃冠軍。
晨早直播室

《晨早直播室》係套美國嘅劇集，喺2019年首播。呢套戲嘅主角係珍妮花雅麗絲頓同埋麗絲韋花絲潘。
晝夜節律

晝夜節律（粵音：zau3 je6 zit3 leot6；英文：circadian rhythms），又叫做生理時鐘，係指「生物體內嘅時鐘」，泛指生物體內令隻生物大致知道「而家呢一刻係幾點」嘅生物化學機制。

概論
睇埋：生理
晝夜節律係一種生物體內嘅生理過程，指嘅係一個大約24小時嘅周期性變化。呢個周期性變化影響著我哋嘅睡眠-清醒模式、體溫、荷爾蒙分泌、食慾同其他生理同行為活動。
晝夜節律受到內部生物鐘嘅調控，呢個生物鐘嚮我哋大腦一個叫做松果體（英文：pineal gland）嘅結構入面。生物鐘受到光線同其他環境刺激嘅影響，尤其係光線嘅變化會影響我哋嘅生理節律。譬如，當眼睛接收到太陽光時，松果體分泌嘅褪黑激素（英文：melatonin）會受到抑制，產生嘅荷爾蒙會令人保持清醒。 但係當眼睛接收唔到光線時，松果體就會產生褪黑激素，個人就會覺得攰。
晝夜節律對我哋嘅身體同健康有重要影響。當晝夜節律正常運作時，我哋會有規律嘅睡眠-清醒模式，體溫會有規律嘅升降，而荷爾蒙分泌、消化系統同其他生理功能亦都會有相應嘅變化。但係，晝夜節律嘅破壞可能會導致睡眠障礙、疲勞、情緒變化同其他健康問題。
晝夜節律研究對於了解我哋睡眠模式、調節時差、夜班工作對健康嘅影響嘅領域非常之重要。研究人員亦都利用晝夜節律研究來開發更好嘅治療方法，例如治療睡眠障礙同時差反應噉。

文獻
下面係一啲關於晝夜節律嘅書。
《Why We Sleep: Unlocking the Power of Sleep and Dreams》（英文），作者 Matthew Walker - 呢本書探討睡眠對健康同晝夜節律嘅重要性，重提供點樣改善睡眠質素嘅建議。
《Internal Time: Chronotypes, Social Jet Lag, and Why You're So Tired》（英文），作者 Till Roenneberg - 爾本書由生物學家 Till Roenneberg 撰寫，深入探討晝夜節律同個體之間嘅差異，以及現代生活中社交時差對身體時鐘嘅影響。
《The Circadian Code: Lose Weight, Supercharge Your Energy, and Transform Your Health from Morning to Midnight》（英文），作者 Satchin Panda - 本書係生物學家 Satchin Panda 撰寫，介紹晝夜節律對健康同體重管理嘅重要性，重提供咗點樣盡量咁調整我哋嘅生活方式去適應晝夜節律嘅建議。
《The Power of When: Discover Your Chronotype--and the Best Time to Eat Lunch, Ask for a Raise, Have Sex, Write a Novel, Take Your Meds, and More》（英文），作者 Michael Breus - 本書由睡眠學專家 Michael Breus 撰寫，介紹唔同人嘅晝夜節律類型（Chronotypes）同埋嚮唔同時間進行特定活動嘅最佳時機。
《The Body Clock Guide to Better Health: How to Use Your Body's Natural Clock to Fight Illness and Achieve Maximum Health》（英文），作者 Michael Smolensky 同 Lynne Lamberg - 本書提供關於晝夜節律點樣影響我哋健康同埋點樣利用晝夜節律來改善健康狀況嘅實用指南。
晨曦行動

晨曦行動，係2019年11月13號由香港民間人士發起嘅一次反逃犯條例修訂抗議活動，延續返前兩日嘅「黎明行動」同「破曉行動」，繼續針對交通搞唔合作運動（主要影響港鐵同一啲主要公路）。嗰日香港多個地方都出現警民衝突。
當中，上水有位支持清理路障嘅70歲男清潔工人羅長清，懷疑近距離拍攝示威者掟磚期間，俾黑衫示威者用磚掟中頭，延至第二日死咗，警方列做謀殺案處理。
晝行動物

晝行動物係指日頭行動嘅動物，同夜行動物相反。
晨曦足球隊

晨曦體育會（Sun Hei Sports Club）係香港嘅一支足球隊，而家喺香港甲組足球聯賽比賽。

歷史
晨曦幾位班主周氏兄弟喺1994年開始借用保濟懸空咗一季嘅足總會籍，以好易通名義打甲組。後來1999年好易通唔再贊助，改用晨曦做隊名。

球會榮譽
喺2004/05球季，晨曦橫掃香港足球總會甲組聯賽所有錦標，得到「四冠王」美譽。
甲組聯賽冠軍：3次（2001/02）、（2003/04）、（2004/05）
足總盃冠軍：3次（2002/03）、（2004/05）、（2005/06）
高級銀牌冠軍：1次（2004/05）
聯賽盃冠軍：4次（2002/03）、（2003/04）、（2004/05）、（2008/09）
梁錦堂

梁錦堂(Eric Leung)，香港行為健康學者。

關注議題
佢關注嘅議題主要環繞行為健康、善終離別、面對逆境。近年亦有推廣NLP同靜觀，有同香港路德會合作出版一啲呢啲議題嘅書籍。另外，佢亦有時會就呢啲議題接受傳媒訪問，同埋關注坊間一啲以催眠為名行騙嘅行為，例如，後來涉及賄選嘅親中派催眠師鍾詠淵被踢爆佢以性治療作招徠，過程要求病患自摸同捉手指以達致性高潮，梁錦堂就抨擊佢咁樣係性騷擾。
梁鉉錫

梁鉉錫，係大韓民國嘅一個男藝人同埋歌手。
梁銶琚

梁銶琚博士（Dr. Leung Kau-kui，1903年3月28號—1994年11月10號）係香港慈善家，恒生銀行常務董事、前大昌貿易行執行副董事長、香港順德聯誼總會首席名譽會長同何梁何利基金創始人之一。佢喺廣東順德出世。
梁雨恩

梁雨恩（英文名：Cathy Leung，1985年7月9號—），原名梁曉茵，係香港女歌手，2004年出道。佢係香港中文大學酒店及旅遊管理學學士畢業。
梁雁翎

梁雁翎（英文：Annie Leung，1964年8月6號—），北京出世，香港女歌手、前飛圖唱片主席，有「卡拉OK皇后」之稱。佢以演唱國語歌曲為主。依家已經淡出娛樂圈。
梨本宮守脩親王

梨本宮守脩親王（日文：なしもとのみや もりおさしんのう、1819年12月16號—1881年9月1號）係梨本宮初代當主，乳名萬代宮，同時係伏見宮貞敬親王第十仔、伏見宮邦家親王細佬。

經歷
守脩親王響1819年出世，係貞敬親王第十仔。
1833年，守脩親王親王宣下，同年九月響圓滿院正式出家，改叫覺諄入道親王。1856年，佢升為二品。1859年，守脩親王改為入圓融院門下嘅梶井門跡，仲改名叫昌仁入道親王，同年成為天台座主。
響明治維新之後，佢唔再做和尚，返翻嚟做皇室成員，改叫梶井宮守脩親王。1869年，佢出任上野太守。響1870年，佢獲明治天皇下賜宮號梨本宮，成為初代當主。
1881年，守脩親王過身，終年六十三歲。死後由養仔菊麿王繼任當主一位。
梨木樹（一）邨

梨木樹（一）邨係香港嘅一條公共屋邨，喺新界荃灣和宜合道389號，一共有3座樓，1999年入伙。
梨本宮守正王

梨本宮守正王（日文：なしもとのみや もりまさおう，1874年3月9號—1951年1月1號）係梨本宮最後一任當主，仲係陸軍元帥大將。佢同時係香淳皇后嘅叔叔、朝鮮末代太子李垠嘅外父。佢仲係二戰之後，唯一一個畀駐日盟軍總司令當係甲級戰犯拉嘅皇室成員。響皇籍脫離之後，改名叫梨本守正。

經歷
守正王1874年喺京都府出世，係朝彥親王第三個仔，原本叫多田。而後嚟梨本宮初代當主守脩親王過身，而原定繼承人菊麿王又走咗去繼承山階宮，所以多田畀人派去做梨本宮下任當主，同埋改名叫守正。
響1896年，畢業於陸軍士宮學校，隨即畀人編去步兵第11連隊。1900年，守正王正式娶咗鍋島直大侯爵第二個女伊都子。響1903年，守正王前往法國留學。第二年，守正王獲勳為大勳位菊花大綬章。
響1915年嘅守正王
響日俄戰爭爆發之後，守正王出任參謀本部，同時出任第3軍。後嚟上頭幾欣賞佢響呢場仗嘅表現，於是守正王獲勳為四級金鵄章。之後，佢再次去法國留學，仲響法國聖西爾軍校畢業。返嚟日本後，佢先後做過第16師團長、陸軍大將同埋陸軍元帥。響1940年，守正王獲勳為大勳位菊花章頸飾。1943年，守正王接替細佬多嘉王，出任伊勢神宮祭主。1945年，佢改為做皇典講究所第6任（最後一任）總裁，期間仲先後兼任軍事参議官、日佛協會總裁、在郷軍人會總裁同埋大日本武德會總裁。

二戰後
響1945年，日本戰敗投降，而麥克阿瑟下令當甲級戰犯咁拉咗守正王，係第一個畀人當係甲級戰犯拉嘅皇室成員。守正王畀人拉呢件事響當時日本引起好大騷動，因為守正王係伊勢神宮祭主，係代表緊日本神道同埋皇室嘅重要支持者，呢件事令到日本市民改觀，令佢哋意識到就算係皇室都有可能坐監。
守正王最後同閒院宮載仁親王響東京都豐島區東池袋巢鴨監獄度坐監五個月。直至到1946年4月，駐日盟軍總司令決定釋放佢，之後佢隨即辭任貴族院議員。
響1947年，駐日盟軍總司令決定要令一啲離當代天皇血統比較遠嘅皇室成員皇籍脫離，守正王同樣冇得避免。當佢降為平民之後（先改名叫梨本守正），駐日盟軍總司令唔賠錢畀佢，而守正王先前嘅宮邸已經因為東京大轟炸而嚴重受損，加上之後又畀人打劫，所以守正王一無所有，唯有賣咗自己響鄉村嘅別墅去還債。
守正王老年嘅生活超窮，又冇名氣，仲衰過細佬鳩彥王同埋稔彥王。
響1951年1月1號，守正王因為心肌梗塞而過身，終年76歲。
梨屬

梨屬（粵拼：lei5 suk6；學名：Pyrus），日常生活叫梨樹（粵拼：lei5 syu6），係屬於被子植物門雙子葉植物綱薔薇科蘋果亞科嘅植物，佢嘅果係梨。葉係鵝蛋形，花係白色，有一啲會帶黃或者粉紅。梨樹嘅木，亦都適合做傢俬。
梨樹多數係落葉樹；喬木或者係灌木，但係有一兩個品種響東南亞係常綠樹。樹原本係歐、亞、非三洲溫帶生長，本身都好抵得冷。

文化
【梨】響書面文裏面係指梨樹呢種植物，唔係只係隻生果。【梨】亦有老或者年紀大嘅意思。有『孔融讓梨』嘅故仔。【梨園】係唐代教音樂戲曲嘅地方，之後泛指戲班，學戲嘅戲子叫【梨園子弟】。
梨花又係人名，例如薛丁山與樊梨花，梨花亦係日本人名。美國作家 Vladimir Nabokov 嘅小說 "Lolita" 被譯成《一樹梨花壓海棠》。
中文裏面，梨同離同音，唔係咁吉利。所以有啲時候會避忌。【梨】嘅異體字係【棃】。
梨本宮

梨本宮（日文：なしもとのみやNashimoto no miya）係日本舊時一個宮家，由伏見宮貞敬親王第十個仔守脩親王設立，但喺1947年喺駐日盟軍總司令指示下被撤銷皇籍。依家雖然仲存在，但唔再係皇室成員，淨係得個名。而現任當主係梨本隆夫。
梨本宮係當年十一個要皇籍脫離嘅宮家入面，唯一一個唔係由邦家親王個仔女成立嘅宮家。

梨本家
守正王皇籍脫離之後，由梨本宮改為梨本家，不過響呢個時候梨本家已經唔係皇室成員，淨係得個名。
第一代：梨本守正（即梨本宮守正王，只不過響皇籍脫離之後改名叫梨本守正）
第二代：梨本伊都子（守正王個老婆）
第三代：梨本德彥（守正王細佬多嘉王個細仔，後嚟做咗守正王嘅養仔。德彥同時係龍田氏嘅養仔，所以又叫龍田德彥）
第四代（現任）：梨本隆夫（德彥個養仔）
梨俱吠陀

梨俱吠陀（梵文：ऋग्वेद ṛgveda），全名梨俱吠陀本集，翻譯過來叫「歌詠明論」，係吠陀經之中最早出現嘅一卷。梨俱吠陀係喺公元前16世​​紀到前11世紀之間寫成，除咗赫梯語嘅文獻之外，佢係印歐語系諸語言之中最古老嘅書籍。比起其他文明嘅古老文獻，佢嘅特別之處係以口傳方式保存落來嘅。
梨木樹（二）邨

梨木樹（二）邨係香港嘅一條公共屋邨，喺新界荃灣梨樹路，一共有11座樓，1975年入伙。
梨木樹

梨木樹係香港荃灣一個地方。佢今日嘅範圍就係和宜合山坡下面，梨木樹邨一帶。不過，原本梨木樹係條村來嘅，個位就響家下青山公路同梨木道交叉南面，響舊時葵涌呢條涌附近。
梨木樹取名可能同梨呢種樹有關，佢嘅木可以做傢俬。不過附近係咪真係有呢種樹，就無從稽考喇。
今時今日已經無乜人知原本梨木樹響邊。發展荃灣新市鎮嘅同時，亦都將呢條村拆咗，原地只淨返梨木道呢個名。而梨木樹呢個名，就變咗淨係講佢北面嘅梨木樹邨周圍。
沙比阿朗素

沙比·阿朗素（Xabier Alonso Olano，1981年11月25號—）係西班牙領隊同前足球員，而家教緊德國甲組足球聯賽球會利華古遜，球員時代司職中場，效力過利物浦足球會、皇家馬德里足球會同埋拜仁慕尼黑等等球會。佢嘅特點係能夠長傳、遠射，同埋能夠控制中場。
沙沙麥斯

沙沙麥斯（Saša Mus，1986年7月19號—）係克羅地亞足球員，司職後衞。2013年7月由波斯尼亞球會Zvijezda加盟香港甲組足球聯賽球隊愉園體育會。2014年1月沙沙麥斯畀香港廉政公署告渠打假波，係少數因為打假波坐完監之後又打返波再畀人告第二次打假波嘅足球員。
沙欄

沙欄（英文：Sha Lan），係香港新界大埔區一條村，喺船灣海近三門仔北面。呢條村主要住客家人，村民多數係李氏人。
沙欄嘅南部畀地產商發展成大型豪宅項目比華利山別墅。
沙比利

沙比利（法文：Chablis），係法國布爾岡約訥嘅其中一個市鎮。
沙池

細路喺沙池入面玩。
沙池（sandpit）係兒童遊樂場裏面常見嘅一種設備，指一個有大量沙喺入面嘅空間，俾細路玩沙。
沙氏

沙係唐人姓氏，喺《百家姓》裏頭排第387位。

名人
沙祖康，前聯合國副秘書長
呢篇沙氏係同姓氏有關嘅楔位文章，重未寫完嘅。麻煩你幫手充實佢。
沙氏單鰭魚

沙氏單鰭魚（學名：Pempheris schreineri）係單鰭魚科單鰭魚屬嘅其中一個種。
沙沙卡拉積錫

沙沙卡拉積錫（英文：Saša Kalajdžić，1997年7月7號—）係一個嚟自奧地利嘅男足球員，踢中鋒，而家效力緊英超球隊狼隊。
月亮喜歡藍

《月亮喜歡藍》（英文：Moonlight），係2016年美國劇情電影，由卓雲迪羅德斯、馬許沙拉艾利、娜奧美夏莉絲主演，巴利贊堅斯執導。
月下老人

月下老人，又叫月老，係道教講嘅一個神仙，管人間婚姻。

民間故仔
月老嚮大唐貞觀年間，睇緊本書，杜陵有個韋固好奇問老人家係乜嘢書嚟，月老話叫姻緣簿，天下所有人婚姻都有記錄。韋固唔信，考下月老噉我個未來老婆嚮邊？月老指一指街市一個老女人抱住個囡囡，話佢而家三歲，十四年後佢會係你老婆。韋固聽到大笑，以為月老吹牛。重使人去殺死個囡囡。十四年後韋固結婚，新娘面上有塊刀傷，韋固聽新娘講，三歲時奶媽嚮杜陵街市俾狂人刀傷，大難不死，臉上留低疤痕。韋固先知，月下老人真有其事。
月亮太陽

《月亮太陽》係臺灣歌手張宇出嘅第九張專輯。喺1998年12月1號由科藝百代。

簡介
呢隻碟收錄咗10隻歌。
會陰

會陰係人由外生殖器（前陰）同肛門（後陰）之間嘅位置，無論對男或者女都係敏感部位。
男人會陰
女人會陰
月下獨酌 (花間一壺酒)

月下獨酌 (花間一壺酒)呢頁係一個軟彈。
會飛的賊

《會飛的賊》係中國歌手曾軼可出嘅第三張錄音室專輯。喺2013年5月20號透過網絡發佈，實體CD就喺5月27號發行。

簡介
呢隻碟收錄咗10隻歌。
月亮章

月亮章係伊斯蘭教典籍《可蘭經》入面嘅第54章（蘇拉）。
玉竹

玉竹（Polygonatum odoratum），係天門冬科植物，原產歐亞大陸，佢嘅根莖加工後係種常見嘅中藥材。
玉蒲團之偷情寶鑑

玉蒲團之偷情寶鑑係一部香港三級片，1991年上映。以中國古典小說《肉蒲團》為藍本，有份做嘅演員有吳啟華、鄭則士、徐錦江、葉子媚、周弘、村上麗奈、吳嘉麗等。呢齣戲由麥當雄擔任出品人，蕭若元擔任監製，樂易玲擔任策劃，麥當傑擔任導演。玉蒲團之偷情寶鑑雖係三級鹹片，戲中亦有唔少性愛鏡頭，但女星祼露鏡頭相對並唔係太多；有好多古怪、荒誕同性虐嘅攪野情節。上映當時以一千八百萬嘅票房，創下三級電影嘅紀錄。並且開創20世紀90年代香港嘅三級片熱潮。本片係將道教嘅性學經典文學房中術同佛教嘅性學經典文學愛經相結合。
玉竹石南屬

玉竹石南屬（學名：Monotoca）係杜鵑花目杜鵑花科嘅一個屬。
玉簪花

玉簪花（粵拼：juk6 zaam1 faa1；學名：Polianthes tuberosa），植物學嗌晚香玉（maan5 hoeng1 juk6），係龍舌蘭科晚香玉屬嘅草本植物，原產墨西哥同南美一帶，而家喺墨西哥同南美嘅亞熱帶同熱帶地區、中國大陸嘅兩廣、雲南同海南都可以搵到。

名
因為佢嘅花似玉簪，所以叫玉簪花。

用途
佢嘅花可以畀人睇，根可以做藥。
玉篇

玉篇，字書一本，講及聲韻。南朝梁顧野王，有三十卷，部份失傳。玉篇甚為古老，部份大唐時抄本，現存喺日本。漢時說文、晉時字林同為古老字書。
玉置浩二

玉置浩二（粵拼：juk6 zi3 hou6 ji6；1958年9月13號—）係日本男歌手同演員，搖滾樂團「安全地帶」主唱。喺北海道旭川市神居町出世，身高177公分、血型A型。所屬經紀公司係Sony Music Records自主品牌Saltmoderate。

音樂事業
1973－1993
1973年組成流行搖滾樂團「安全地帶」。1981年以井上陽水伴奏樂團嘅身份，去東京發展並喺第二年正式出道。之後以「酒紅色的心（ワインレッドの心）」「戀愛的預感（恋の予感）」「向悲傷說再見（悲しみにさよなら）」等幾首歌紅咗。1986年以電影「普魯士藍的肖像（プルシアンブルーの肖像）」首次挑戰戲劇演出。1987年出第一隻個人單曲「All I Do」。1993年「安全地帶」解散後，專心發展個人演藝事業，參與過慈善募款而成立嘅音樂團體「USED TO BE A CHILD」。
百萬金曲「田園」
1996年，佢為自己做主角嘅電視連續劇「教練（コーチ）」所編寫嘅主題曲「田園」好受歡迎、所以受邀喺嗰年年尾嘅紅白歌唱大賽演出。但伴奏並唔係採用原本合作嘅樂團、而係嗰時同屬Sony Music Entertainment唱片公司嘅樂團TOKIO，喺歌詞頻頻出錯嘅情況下收視率仲有成59.9%、破咗歌手類別嘅最高收視率紀錄。雖然1996年依日本公信榜嘅調查「田園」銷售紀錄係92.4萬張、但喺紅白歌唱大賽嘅演出播放之後，銷售量又再次上升。結果「田園」係佢個人同團體作品入面，第一張銷售量破百萬張嘅歌。
1997－
1998年同女星藥師丸博子離婚後，搬去長野縣輕井澤，改簽唱片公司BMG FUN HOUSE。2002年，又簽返唱片公司Sony Music Entertainment，「安全地帶」亦喺活動中止約十年後再次展開活動。2004年，因開設個人經紀公司アンクルオニオン而再次停止「安全地帶」活動，專心發展個人事業。
2008
2008年停止所有活動，為佢急性胰腺炎養病。
2010
「安全地帶」恢復音樂活動，3月出新單曲「蒼いバラ」。之後重搞巡迴演唱會「完全復活」。
2017
「安全地帶」喺12月9號夜晚香港亞洲國際博覽館搞出道35周年紀念演唱會，吸引成8,000個港日樂迷入場支持。
玉皇大帝

玉皇大帝又叫玉皇上帝、玉皇，玉帝，天公，係道敎之中地位好高嘅神祇。
玉皇誕

玉皇誕，減筆寫做玉皇𧩙、玉皇旦，亦寫做玉皇上帝聖誕，係玉皇嘅寶誕，響正月初九。
比利杜華士

比利杜華士（英文：Bill Travers，1922年1月3號—1994年3月29號）係一個英國嘅男演員、電影導演、編劇、製片人、電影演員，佢喺1950年出道。
比利時格蘭披治

比利時格蘭披治係一級方程式賽車喺比利時嘅其中一站比賽，而家個賽道7.004公里長，鬥44個圈，即係要行308.052公里。
比利時藍

比利時藍係一種好出名嘅肉牛。呢隻身上仲有開刀生仔留低嘅疤痕。
比利時藍（Belgian Blue）係一個肉牛品種。佢哋最出名嘅特徵係身上有種特殊嘅基因變異，個變異令佢哋生肌肉生得好勁，同時亦都搞到佢哋啲乸嘅生產道變窄咗，成日都要靠開刀先至成功生到仔。
比利時藍廣泛噉畀人視為人工選擇嘅一個出名例子。
比利時足球代表隊

比利時足球代表隊係比利時嘅國家足球隊，由比利時足球協會管理。
呢隊波最好成績贏過FIFA世界盃季軍（2018年）、歐洲國家盃亞軍（1980年）同奧運會冠軍（1920年）。
比利時旗

比利時旗，係代表比利時嘅旗。
旗長闊比例13:15（實際用2:3），左中右分別係黑、黃、紅三隻色，而呢三隻色係取材自布拉邦公爵徽章嘅顏色。
海燕

海燕係鸌形目嘅一種雀，生物分類係海燕科（Hydrobatidae）。
海爾塞拉西一世

海爾塞拉西一世（Haile Selassie I，1892年7月23號—1975年8月27號）係埃塞俄比亞末代皇帝，1930年到1974年在位。1935年佢帶領國民抵抗意大利墨索里尼侵略，畀《時代雜誌》選做嗰年嘅「年度風雲人物」。
海牙

海牙（荷蘭文：Den Haag）係荷蘭嘅一個城市，喺荷蘭嘅西面，瀕臨北海。海牙係哩個國家嘅行政中心同政府所在地。雖然荷蘭嘅法定首都係阿姆斯特丹，但係海牙往往視爲係「實際上」嘅首都。海牙係南荷蘭省嘅首都。國際法庭同埋國際刑事法院都喺海牙。
海牙人口超過半百萬；係荷蘭第三大城市。而海牙都會區，人口就超過80萬；亦都係荷蘭第三大嘅都會區。鹿特丹-海牙都會區有大概260萬人口；係歐洲最大嘅都會區之一。而喺荷蘭境內，係最大嘅都會區。哩個都會區有鹿特丹-海牙機場。
荷蘭國會、內閣、最高法院、國務委員會都喺海牙。但係海牙唔係法定首都。威廉亞歷山大國王嘅居所同辦公地都喺海牙。多數駐荷領事館亦都係喺海牙。仲有好多荷蘭嘅公司，總部亦都設喺海牙。荷蘭皇家圖書館亦都係喺海牙。
海灣軒

海灣軒（Harbourfront Horizon），全名海灣軒海景酒店，係香港長江實業嘅一個投資物業、服務式酒店住宅，嚮九龍紅磡紅磡灣畔，隔籬係海韻軒。
海牛

海牛狹義嚟講，指海牛屬，係一類大型水生哺乳動物，喺淡水或者淺海入面生活，主要食植物，總共有三個物種：亞馬遜海牛、西印度海牛同西非海牛。
廣義嚟講，海牛包埋海牛屬對上嘅分類，即係海牛目同海牛科。
海爾蒙特

海爾蒙特（Jan Baptista van Helmont，1580年1月12號—1644年12月30號）係一個比利時化學家、生物學家同醫學家。佢提出用化學方法醫病，又被人叫做「氣體化學之父」。
海爾蒙特生喺「毒理學之父」帕拉塞爾蘇斯之後嘅年代，家景富裕，又娶咗個有錢老婆Margaret van Ranst，所以佢可以專心做研究。佢雖然學醫但係從未行過醫。佢相信煉金術，但係佢嘅實驗結論同啲術士唔一樣，認為唔同嘅病有唔同嘅原因，所以要用唔同化學物—後來叫做藥物—來醫。佢對酸鹼中和做咗分析，又將化學同醫學拉埋一齊。
海爾蒙特觀察到物質溶解或者沈澱喺液體入面總重量都唔會變，於是萌芽出「物質守恆」嘅概念。至點解燒完嘅嘢會輕咗，佢認為係轉化咗某啲同空氣唔同嘅嘢，佢叫嗰啲嘢做「Gas」（氣體），源自希臘嘅「chaos」（混沌），「氣體化學之父」爾個名就係咁嚟。佢又發現，燃燒木炭會產生「gas sylvestre」（二氧化碳），同發酵葡萄汁產生嘅氣體一樣，有時會導致喺山洞入面變得好難呼吸。可惜佢因為研究二氧化碳，喺實驗室中一氧化碳毒而死。
海爾蒙特另一個主要貢獻係佢嘅「五年柳樹實驗」。佢種咗樖5磅重嘅柳枝，5年之後生到變169磅嘅柳樹，但係啲泥祇係輕咗2安士，水就淋咗好多，得出植物生長變重係關水事而唔太關泥土事嘅結論，從而啟發咗後人研究光合作用。
海牛目

海牛目（Sirenia）係海洋哺乳動物中係相當特殊嘅一群，所屬物種都係食草嘅，主要食海草同其他水生植物。現存有四種海牛目，分為兩個科：海牛科（Trichechidae）嘅3種海牛（Manatee），同儒艮科（Dugongidae）嘅儒艮（Dugong）。儒艮科嘅另一物種史德拉海牛（Steller's Sea Cow，又叫大海牛）曾經生存到近代，但已經喺18世紀時經唔起人類嘅捕獵壓力，絕晒種。

外形特徵
海牛目動物相當適應水中生活，佢哋有流線形嘅身體，無後肢同背鰭，身上毛髮稀疏，前肢呈槳狀方便游水。儒艮同海牛嘅體型好似，但可以喺條尾部明顯分辨出嚟：海牛條尾寬大而略呈圓形，儒艮就係V形尾，好似海豚嘅尾鰭咁。
海牛目有厚而可以郁嘅嘴唇，表面有濃密嘅短毛，可以咬住海草送落口。佢哋進化出特殊嘅牙齒替換系統，以因應食用多纖維食物造成嘅牙齒磨損。海牛只得臼齒，更新方式並唔係一隻牙甩咗再生過隻新嘅，而係成棚牙由顎嘅末端水平向前移，當啲牙齒移到顎嘅最前端，牙根會逐漸被吸收終至脫落，同象牙有啲似。儒艮嘅上下顎各有三對臼齒同前臼齒，隨住年齡增長，佢哋前臼齒同第一對臼齒會甩，剩低嘅臼齒就會一直生長。雄性有兩隻大型門牙，喺青春期時會突出嘴邊，但當嘴巴閤埋，會被嘴脣冚住。無外耳殼，只喺頭部兩側各有1個好細嘅耳窿；2個鼻窿都位於吻部嘅頂端，潛水嗰時會俾皮膜掩蓋。雌性有1對乳房，乳頭位於前肢基部。
佢哋個肺好大，係浮力嘅主要來源；橫隔膜嘅位置相當特殊，唔似人類咁同肩膀平行，而係大致同背、腹部平行，推測可能同浮力嘅調節有關。骨架非常厚重，尤其係肋骨，除咗有鉛垂咁幫助下潛嘅功能外，對於鯊魚等天敵嘅衝撞亦有一定嘅抵禦能力。皮膚相當厚，體內儲存有好多脂肪，但脂肪厚度通常唔及鯨類嘅鯨脂咁多。
雄性海牛目生殖器並唔外露，隱藏喺腹部中段；雌性生殖器接近肛門，喺尾柄前方。懷孕期一般大概1年左右，1胎只生1隻。
圓尾嘅海牛
尾巴分岔嘅儒艮

進化
已知最早嘅化石大概喺離而家5千萬年前嘅始新世（Eocene）早期，到咗漸新世（Oligocene）同中新世（Miocene）係海牛目嘅全盛時期，之後就逐漸衰退，原因可能係氣候寒冷化、海洋環境變動，或者係古代人類開始捉佢哋嚟食等造成。最早嘅海牛目動物大細同豬差唔多，有四隻腳，住喺岸邊濕地。儒艮科大概喺始新世末期出現，外型相當接近今日嘅儒艮，而出土嘅化石都唔少；海牛科可能喺漸新世初期進化出來，但現有化石數量較少。目前對於海牛目嘅演化分歧情形重有好多疑問，各科分歧嘅時間點都重有爭議，但關於「由陸棲至海生」嘅演化途徑由於化石充足已有完整理論提出。
雖然外型上有相當大嘅差異，不過由考古學同比較解剖學上嘅證據顯示，現生哺乳動物中同海牛目親緣關係最接近嘅係長鼻目（Proboscidea，即係象）。

保育現狀
近幾世紀以嚟，海牛目嘅族群都明顯下降，喺好多地方都開始絕種。族群減少嘅主要因素係由於受到人類活動嘅干擾，雖然已受保護，但喺佢嘅棲息地內仍然成日遭到獵殺，喺某啲地區嘅市場上甚至重係公開買賣海牛肉。海牛嘅死亡威脅重包括俾運河水門夾傷同困喺漁網中導致窒息。儒艮亦不時死喺漁業拖網、捉鯊魚同海龜網，其他重包括炸魚、海面原油污染、龍旋風同暴風侵襲、寄生蟲、俾殺人鯨同鯊魚捕食等。
沙寶亮

沙寶亮（粵拼：saa1 bou2 loeng6；簡化字：沙宝亮；英文：Sha Baoliang；1972年1月1號—）係中華人民共和國歌手，北京人，回族。

演藝經歷
1986年，喺北京藝校畢業
1987年，喺法國世界未來雜技節比賽中獲金獎
1993年，步入歌壇同現代人樂隊合作開始創作、演唱
1995年，成立沙漠音樂工作室，推出單曲同MTV《掃落葉的人》，為正大國際音樂中心簽約歌手潘勁東第2張專輯創作《好想你》、《落淚的玫瑰》（因故未發行）。
1996年，做咗現代人樂隊主唱，為香港三棲明星鍾鎮濤專輯創作主打歌《簡簡單單的生活》
1997年，係北京國安足球隊演唱《國安永遠爭第一》
1998年，為天星娛樂公司簽約歌手戴嬈專輯創作《期待》、《落淚的玫瑰》
1999年，為麥田音樂公司簽約歌手葉蓓專輯創作《我是誰》
2000年，參加《公益歌曲大擂台》獲擂主稱號
2001年，為中唱領先音樂同強磊音樂嘅合輯《校園Feeling》錄唱《青春日記》
2002年，推出單曲CD《被遺忘的人》，拍攝MTV《愛上一條魚》、《青春日記》
2013年1月，加盟湖南衛視《我是歌手》第一季、為首發歌手，喺第五輪遭到淘汰，之後喺復活賽演唱《最初的信仰》同《Someone Like You》未復活。
2015年 以「流浪者」身份參加江蘇衞視嘅《蒙面歌王》，喺8月23號第六期成為歌王，半決賽攞第一直接晉級總決賽。最後喺總決賽攞總亞軍。同年10月，擔任《隱藏的歌手》主持。

《我是歌手》第一季
2013年1月，加盟湖南衛視《我是歌手》第一季、為首發歌手，喺第五輪遭到淘汰，之後喺復活賽演唱《最初的信仰》同《Someone Like You》未復活。

其他經歷
2013年，參加咗江蘇衛視嘅真人秀節目《星跳水立方》，喺4月7號第1期節目嘅第二跳得到滿分而晉級。
沙尾二小學

沙尾二小學Shawei No. 2 Primary School位置萬頃沙鎮沙尾二村，十一涌附近。明細成立1950年校區南沙區級別小學六年全日制
沙尾二小學正門
沙尾二小學（粵拼：saa1 mei5 ji6 siu2 hok6）係中國廣東廣州嘅一間小學，喺1950年開辦，位置喺南沙區萬頃沙鎮沙尾二村入面。

史
學校喺1950年開辦，初期係間用松皮整嘅簡易校舍，1979年改成用磚頭整嘅校舍。2003年，由於廣東好多政府要發展南沙一帶，加上要搞好廣東嘅教育發展，從而出咗1000幾萬蚊喺粵海大道邊起咗間新校址，重喺2003年12月起好，同時將福安村小學同呢間學校合併。間學校附屬嘅體育館喺2005年喐手起，2006年4月起好。
沙島

沙島係美國夏威夷群島西北夏威夷群島最大島，面積2平方公里。
沙嶺

沙嶺（英文：Sandy Ridge），係香港新界北區一座山仔，近住羅湖同文錦渡嗰頭嘅梧桐河，屬邊境禁區範圍。嗰度出名有個沙嶺墳場，專葬無人認領嘅屍體。
沙崙站

沙崙站喺臺南市歸仁區，係臺灣鐵路管理局沙崙線嘅鐵路車站，本站係聯絡臺南站同高鐵台南站嘅沙崙線終點站。
沙崙站
沙崙線

沙崙線，係臺灣鐵路管理局嘅鐵路支線，屬縱貫線南段嘅分支，2011年1月2號通車。鐵路由臺南中洲站去到沙崙站，長5.3公里，設3個站。
畫則師

畫則師（粵拼：waak6 zik1 si1；英文：architect；則讀側或者積；國文建築師），減筆叫則師，唐人舊時叫大匠，係種職業，專係計劃啲樓點起，會畫則。通常係一單工程，最大嘅負責人，所以唐人舊時叫大匠。畫則師辦公嘅地方叫則樓。
畫師

畫師（粵拼：waa2 si1），係以畫畫做職業嘅人。隻詞有陣時可以包埋唔以畫畫爲業，只係為閒暇樂趣而畫畫嘅人。
有啲畫師會開寫畫舖，專同人畫畫。有啲會開畫廊，展出作品俾人睇或買。
畫心

《畫心》係電影《畫皮》嘅主題曲。由陳少琪填詞，藤原育郎作曲，張靚穎演唱。呢隻歌同時亦收錄喺《畫皮電影原聲帶》入面。
畫板架

畫板架（painting easel）係指一個可以企喺度、而且支撐得到一幅畫布嘅架，俾一個人企喺度或者坐喺度畫畫。喺畫大幅嘅油畫或者戶外畫畫嗰陣零舍常用。
番鬼荔枝

番鬼荔枝，樹一種，係灌木，又叫番荔枝、番鬼佬荔枝，拉丁文學名叫Annona squamosa。蕃荔枝原產熱帶美洲，臺灣有種。佢嘅菓可以生食，生菓一種。
叫番茘枝，皆因個菓似成抽荔枝而名。
叫佛頭果，或係日本叫佢釋迦頭，或係臺灣叫佢釋迦，就話佢似釋迦牟尼像個頭。
英文叫sugar-apple，就話好甜，或者custard apple，食起來似撻。
畫刀

畫刀（palette knife）係一種畫畫用嘅掘嘅刀，可以用嚟溝埋啲顏料、上色（例如上去畫布嗰度）、刮走顏色等等。
畫意私情

畫意私情（英文：Girl with a Pearl Earring）係2003年英國電影，改篇自用維梅爾畫嘅《戴珍珠耳環嘅女仔》做故仔背景嘅同名小說，由彼得韋伯編導，由哥連卓夫、施嘉莉祖安遜主演。
番鬼倫洲

番鬼倫洲（Fan Kwai Lun Chau），又叫尖柱石（Pyramid Rock），係香港新界甕缸群島一個島，屬西貢區範圍，喺糧船灣海火石洲北面，無人住喺上面。
番鬼倫洲本嚟叫「番鬼𡳞洲」，「番鬼𡳞」即係鬼佬副𡳞，後來啲人嫌個地名核突，就將「𡳞」雅化做近音嘅「倫」嘞。
番鴨

番鴨（Cairina moschata）係鴨科番鴨屬嘅唯一一種雀，主要分佈喺南美洲。
沙治奧列高

沙治奧列高（西班牙文：Sergio Rico，1993年9月1號—）係西班牙男足球員，而家效力緊西甲球隊馬略卡。
沙治比州

沙治比州（葡文：Sergipe）係巴西東北部一州，首府阿拉卡茹。
沙治奧利亞

沙治奧利亞（粵拼：saa1 zi6 ou3 lei6 aa3，法文：Serge Aurier ，1992年12月24號—）係象牙海岸一個男足球員，司職後衛，喺2009年正式出道，球員冧巴係24號。

葳蕤史
呢節要加長。
沙洲

沙洲（Sha Chau）係香港屯門區一島，近龍鼓灘同龍鼓洲，而家無人住喺上面。
維基同享有多媒體嘅嘢：Sha Chau
沙治奧艾華利斯干地

沙治奧艾華利斯干地（西班牙文：Sergio Álvarez Conde，1986年8月3號—）係西班牙一個退咗役嘅男足球員，踢開足球守門員，舊時效力切爾達足球會。
海拉爾

海拉爾係中國內蒙古呼倫貝爾一區，舊時係興安省省會。
海心沙廣場

海心沙廣場係中國廣東省廣州市嘅其中一個廣場，而呢個廣場喺天河區嘅海心沙嗰邊，而家係廣州嘅一個公眾廣場，重係一個城市嘅慶典活動中心。佢重係廣州新中軸線嘅節點。呢個廣場係廣州亞運會開、閉幕式嘅場地。而家係露天劇場同市民嘅休閒平臺。喺收費方面，喺2012年9月30號開始，呢間公園係免費開放。

逳手同搞掂時間
呢間公園喺2008年逳手起，2010年起好。

附近海心沙站嘅收費拗數
内文：海心沙 (天河)同海心沙站
而呢個廣場附近嘅APM車站——海心沙站，喺呢個站開咗無耐，就因為得去呢個廣場嘅出入口，而且重係話畀錢先至可以出去嘅，噉就出咗單拗數。最後地鐵考慮咗呢方面嘅嘢，就整咗條唔使畀錢就可以出站嘅通道去到海心沙島出面，一直到2012年9月30號之後嘅海心沙公園免費開放為止。
海心沙站

海心沙站（粵拼：hoi2 sam1 saa1 zaam6；英文：Haixinsha Station）係APM嘅車站，喺天河區海心沙嘅地底。列車喺廣州亞運會期間唔停呢個站。喺2011年2月24號俾媒體猛咁鬧咗呢個站好多次之後先至開咗畀人坐車。
雖然呢個站喺每日23:38收車，但係實際上，每日一到咗22:00，由於海心沙亞運公園要閂門，加上閂門期間有保安仔同差佬睺住公園大門口，所以車站凈畀出唔畀入。
另外，喺每年燈光節期間同馬拉松當日朝早到中午時段，呢個站亦唔會對外服務，列車亦會做飛站處理。

樓層
呢個站一共有2層樓嘅地下區域，其中地下1樓係站廳，有票務設施同客務中心、警務室；地下2樓係APM嘅月台。同大多數嘅APM車站一樣，冇廁所同休息室、母嬰室響度。

站廳
呢個站嘅站廳喺海心沙嘅亞運公園入面嘅地底，有售票機同客服中心響度。而站廳嘅收費區入面有扶手電梯同樓梯往返月台都得。

月台
呢個站有1個島式月台，喺天河區亞運公園入面嘅地底。

商鋪同自助服務
呢個站同大部份APM嘅車站一樣，冇商舖；但係得1臺自動櫃員機同埋自動販賣機響度。
自助服務
中國銀行自動櫃員機
自動販賣機

出入口
海心沙站嘅A出入口。佢係呢個站嘅唯一一個出入口，就喺海心沙亞運公園嘅地下停車場入面（左圖）。而正式嘅出入口就喺海心沙亞運公園入面靠近花城廣場南門嗰頭（右圖）先至可以搵到佢。
呢個站凈係得去海心沙亞運公園嘅1個出入口，就喺海心沙亞運公園嘅地下停車場嗰度。之前喺開通無耐，由於亞運公園重喺度收緊錢，加上個站嘅唯一一個出入口喺公園入面，結果搞到一鑊熟，因為嗰時喺呢個站出咗閘係要收多個公園嘅入場費。結果就俾人猛咁鬧，搞到地鐵方面要整多個出入口先至得。後嚟喺海心沙亞運公園免費俾人玩嗰陣，另外多咗嘅出入口先至取消咗。而家呢個站凈係得A一個出入口。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃同施工
喺2003年規劃緊嘅地鐵方案入面就出現咗APM綫嘅樣，嗰時嘅海心沙站就喺而家呢度。而工程喺2006年9月開工，一直到2010年秋先至搞掂。

亞運會期間，唔停呢個站。
睇埋：2010年亞洲運動會
雖然話APM喺2010年11月8號就通咗車，但係由於嗰時廣州要辦亞運會，根據國家發改委嘅要求先至話唔停呢個站；而列車一般去到歌劇院站（而家係大劇院站）就唔畀人去廣州塔嗰頭。因為嗰時廣州塔站都唔開嘅，加上呢個站因為安保先至攞咗嚟做亞運會嘅運動員休息室。

重未開畀人坐車？
之前海心沙站嘅B出入口。地鐵公司喺2011年2月24號到2012年9月30號係開咗畀人免費出入站。到咗2012年9月30號之後，由於海心沙亞運公園免費開放嘅關係，所以呢個站嘅出入口已經唔用喇。而家呢個出入口係唔去地鐵站嘅。
不過喺2010年11月28號嘅廣州亞運會閉咗幕之後，本嚟計劃話佢同廣州塔站一齊，都要開呢個站畀人坐車嘅。不過間亞運會開閉幕式嘅場地就變咗間公園，而且係收費嘅，所以就冇開到，結果俾人猛咁鬧咗n次，直到2011年2月24號先至開畀人坐車。

出入站坐車，仲收額外嘅「公園入場費」？
内文：海心沙 (天河)同海心沙亞運公園
喺2011年2月24號開通咗呢個站之後無耐，如估想出站嘅必須要買門飛先至得，結果又係搞到好多人鬧佢。最後地鐵考慮咗呢方面嘅嘢，就整咗條唔使畀錢就可以出站嘅通道去到海心沙島出面，一直到2012年9月30號之後嘅海心沙亞運公園免費開放為止。而家嘅海心沙公園唔使錢就入得到去。

列車廣播冇粵語同英文報站？
喺2011年8月，有網民就喺微博度爆料，話海心沙站嘅列車廣播係成個廣州地鐵入面，唯一一個冇粵語報站嘅車站，甚至連英文報站都冇；後嚟狗仔隊收到呢單嘢之後就去採訪咗呢個站嘅值班站長。而值班站長就話：「因為APM用緊啲車都係進口嘅，同其它路線唔同，所以就冇搞到粵語錄音出嚟。之前地鐵部門都冇留意，所以海心沙站先至高出點解冇粵語報站出嚟。不過地鐵公司會重新錄過啲音嚟解決呢啲問題。」後嚟喺地鐵公司嘅廣播更新入面先至多咗粵語同英文報站嘅嘢。

利用狀況
海心沙站係APM嘅其中一個好緊要嘅車站，呢個站嘅客流一般都係去海心沙亞運公園入面玩，及附近嘅花城廣場南邊上落班嘅人，同埋喺海心沙碼頭坐船去廣州塔或長洲嗰邊嘅人成日喺呢度上落。尤其係節假日同週末，海心沙亞運公園重出現幾多客流嚟呢度上落。
海怡半島

海怡半島（South Horizons）係香港一個大型嘅私人屋苑，位於香港島南區鴨脷洲西部，係和記黃埔發展有限公司旗下物業，喺1992年至1995年之間落成。
海怡半島分四期，有34座樓（冇第14、24、34座，但係有第13A、23A、33A座），而第四期叫做御庭園。海怡半島多數嘅大廈都係沿海岸而建成嘅，所以部份單位可以欣賞到全海景，而且設施齊備。

火警
2013年4月11號，海怡半島10座怡麗閣，發生四級火警，消防處發現海怡半島緊急車道唔通，幢樓又太高，雲梯都唔到，水壓又唔足。多個傳媒都有報導。
海戰

海戰（英文：naval warfare）係指喺海（或者大嘅水體）上面打嘅仗。
海心沙碼頭

海心沙碼頭（粵拼：hoi2 sam saa1 maa5 tau4）係廣州一個客運碼頭，喺天河區海心沙入面嘅海心沙亞運公園嘅東南邊。呢度有過江渡輪可以去到北京路、芳村、黃沙、海心沙同南方大廈、廣州塔、黃埔嘅長洲、魚珠嗰邊。
原先個碼頭喺海心沙東南角，後嚟喺2016年春搬到西南角近二沙島東邊條棧橋隔籬。
海怡半島站

海怡半島站（粵拼：hoi2 ji4 bun3 dou2 zaam6；英文：South Horizons Station）係香港一個鐵路車站，港鐵南港島綫東段嘅南面總站，喺鴨脷洲海怡半島同鴨脷洲邨一帶，2016年12月28號啟用，擁有港鐵系統中最窄嘅月台（6米闊）。

車站結構
一般車站係以混凝土興建，設有防水層防止水由頂部或者牆壁滲入。不過呢個站受原有結構保護，加上受空間限制，因此B出入口頂部由防火板建造，有別於一般車站以混凝土建造嚟配合防水層。

樓層
海怡半島站設有一層車站大堂及一層月台，而連接大堂的扶手電梯位於月台（路軌盡頭）的西面，因此車站的大堂及出口均是在車站西面。
G地面

大堂
設喺怡南路同海怡路交界、海怡東商場牌樓前面嘅地底，垂直處於月台同路面之間。同利東同埋黃竹坑站一樣，係首批全站不設客務中心嘅港鐵車站，大堂只有資訊台同三部自助客務機，乘客如果遇上票務疑難，需要透過自助客務機嘅視像通話功能向站外職員求助。閘區裏面設有客用洗手間。

商店
大堂設有三間商店，包括山崎麵包、7-Eleven便利店同唐記包點。

月台
位處海怡半島公共運輸交匯處外面一段怡南路地底，採用島式月台設計，兩個月台位處同一個月台島上面，設有月台幕門。車站位於南港島綫路軌盡頭，往海怡半島嘅列車駛入月台開門後，就會改為相反方向駛離車站。月台同大堂之間以三條升降機同一部升降機連接。
由於南港島綫班次唔頻密嘅關係，平日非繁忙時間同假日，通常只會使用2號月台，而1號月台則喺平日繁忙時間先會使用。

歷史
港鐵公司曾經就車站選址提出兩個方案，原本選址喺鴨脷洲邨旁邊嘅海怡路，屬於一個半沉降式車站，特色係車站大堂同出口處於同一層，預計2015年落成。後來因為原本選址有港燈公司嘅電纜阻礙而預計需要延遲3年去到2018年啟用。所以港鐵公司提出另一個選址，就喺怡南路同利南道交界，屬於地底車站。2009年2月，有南區區議員引述港鐵將會採用後者，即係車站會如期落成，有關選址喺刊憲方案得以確認。
2009年7月版本同2010年6月版本嘅刊憲方案圖則嘅切面圖都顯示，車站大堂與兩個月台處於同一層，而大堂位於月台（路軌盡頭）西面，同新加坡地鐵樟宜機場站樓層佈局相近。但係，最終落實嘅設計已經改為將大堂同月台分開兩個樓層。
2016年12月5號，港鐵公司正式公佈喺同月28號通車，比預期延遲咗一年。

特色
月台只有大約6米闊，係港鐵系統嘅島式月台當中最窄。
港鐵系統當中，第一個以「非港鐵屬下私人屋苑」全名作為站名嘅車站。（美孚站毗鄰美孚新邨、第一城站毗鄰沙田第一城、太古站毗鄰太古城、黃埔站毗鄰黃埔花園，雖然都係以「非港鐵屬下私人屋苑」命名，不過唔係全名）
車站經常畀坊間人士及傳媒簡稱「海怡站」。
港鐵網絡當中（輕鐵以外）第一個英文站名有「Z」嘅中重型鐵路車站。（連輕鐵，共3個）
A出口指示名稱於通車初期係「鴨脷洲邨／海怡半島一及四期」，長達13個中文字（連標點），於2017年3月初縮短做「鴨脷洲邨／海怡半島1-6座」。

利用狀況
車站附近設有海怡半島同鴨脷洲邨兩個大型屋苑，加上鴨脷洲工業區嘅員工喺平日星期一至星期五會利用車站，因此使用量幾高。
海怡廣場

海怡廣場係一橦喺海怡半島（南區嘅大型私人屋苑）樓高4層嘅商場，設有三個出口，分別設喺屋苑嘅南北兩端同小型停車場旁邊，有一條天橋接通附近嘅海怡東商場，海怡半島嘅居民都可以沿住怡南路輕易出入。

商場內
地面
地面嘅店鋪多數係文具鋪、小食店同埋電器店，而有時也會有展覽。
一樓
一樓嘅商店較多元化，有食店、超級市場、電子店同衣服店等。
二樓
二樓嘅商店比較靜態，有音樂用品店、教會同玩具鋪。
三樓
三樓又叫美食廣場，有各式嘅餐廳同酒樓，此外天花由玻璃造成，可以欣賞到藍天白雲。
海怡路

海怡路（South Horizon Drive）係香港一條道路，喺香港島南區鴨脷洲西部，係一條連接鴨脷洲橋道又環繞海怡半島嘅U形路，同時亦包圍住海怡廣場。
海怡半島第一、二、三、四期住宅都圍繞住呢條路，另外，所有喺海怡半島嘅巴士站同的士站都設喺呢條路，而家正計劃嘅港鐵南港島綫東段嘅海怡半島站亦計劃設起喺海怡路。

史
海怡路嘅前身係香港電燈基地嘅一部分，自從1992年間電廠改建成海怡半島之後就一直沿用至今。通車時係雙程行車，1993年開始改做順時針單向行車。

名
海怡路屬於海怡半島嘅其中一條私家路（另一條係怡南路），亦係港島區少數用「路」同「Drive」做尾嘅路名。
另一方面，雖然響官方紀錄上面海怡路個英文名叫「South Horizon Drive」，但由於海怡半島英文名係「South Horizons」，所以海怡路個英文名有時會被寫做「South Horizons Drive」。
朱古力蛋糕

朱古力蛋糕係種用朱古力整成嘅蛋糕，喺生日派對同婚禮成日用到，亦係一種常見嘅甜品。朱古力蛋糕有時俾人錯叫黑森林蛋糕，雖然兩者實際上有分別。
朱咪咪

朱咪咪（粵拼：zyu¹ mi¹ mi⁴；英文：Mimi Choo）；1954年10月26號—），真名朱月美，係新加坡同香港1970年代嘅粵語小調歌后，嗰時成日喺香港嘅酒廊獻唱。雖然喺1980年代曾經沉寂過一段時間，但到咗1990年代同尹光同台演出而再度風光。之後兩人一齊簽約無綫電視，喺夜間嘅《歡樂今宵》節目中演出。其後，佢亦有喺多套電視劇同電影中客串。佢而家係無綫電視合約藝員。
朱古力獎門人

《朱古力獎門人》（英文：Charlie and the Chocolate Factory），係2005年上畫嘅電影，喺1964年嘅同名小説《查理同朱古力廠》度改編返嚟。電影由添布頓導演，尊尼特普飾王卡衛，費迪夏摩亞飾查理·畢奇。
朱古力釘曲奇

朱古力釘曲奇（英文：Chocolate chip cookie）係種曲奇，特色係落咗啲朱古力釘，起源自美國，1938年開始出現。
朱古力雪糕

朱古力雪糕（英文：Chocolate ice cream）係用朱古力調味嘅雪糕口味，有住朱古力本身嘅啡黑色。喺美國，呢隻雪糕口味係第二流行，排雲呢拿雪糕後面。
朱古力糖漿

朱古力糖漿係種朱古力味嘅糖漿，一般用唂咕粉同食糖整成，通常用嚟做甜品嘅調味，譬如雪糕、奶昔、新地同莫卡咖啡。
朱可夫獎章

朱可夫獎章（俄文：медаль Жукова；英文：Medal of Zhukov），係俄羅斯聯邦一項軍事勳章，以蘇聯元帥格奧爾基·康斯坦丁諾維奇·朱可夫嚟命名。

史
朱可夫獎章響1994年5月喺俄羅斯聯邦總統嘅命令之下設立。雖然呢個獎章喺俄羅斯設立，但係響1995年5月，獨立國家聯合體所有國家開始採用朱可夫獎章。

頒發
呢個獎章係頒畀喺俄羅斯法律規定下服兵役，無私、勇敢保衛祖國同公共利益，又或者喺軍演同訓練表現出色嘅軍人，同時紀念朱可夫元帥誕辰100週年。

獎章
朱可夫獎章係一個圓形黃銅勳章，直徑32毫米。正面有朱可夫元帥嘅半身像，而佢嘅軍服上面有元帥星。下面沿著獎章較低嘅周長，橡樹同月桂兩個分支嘅胸圍；勳章嘅上圍有浮雕字「ГЕОРГИЙ ЖУКОВ」（朱可夫）。
響2010年，朱可夫獎章嘅正面加多咗一行字「ЗА ОТЛИЧИЕ В СЛУЖБЕ」（卓越嘅服務）。
朱哲成

朱哲成，台灣政治人物，曾經加入過民進黨同台灣民眾黨，2022年曾經代表時代力量參與桃園市第八選舉區議員選舉，但未能當選。
海衞八

海衞八（Proteus）係海王星嘅其中一粒衞星，平均直徑約莫420公里，響1989年發現。
海衞六

海衞六（Galatea）係海王星嘅其中一粒衞星。平均直徑大約176公里，響1989年發現。
海衞九

海衞九（Halimede）係海王星嘅其中一粒衞星，平均直徑約莫62公里，響2002年發現。
海衞三

海衞三（Naiad）係海王星嘅其中一粒衞星，平均直徑約莫66公里，響1989年發現。佢係離海王星最近嘅衞星。
海衞十

海衞十（Psamathe）係海王星嘅其中一粒衞星，平均直徑約莫40公里，響2003年發現。
海衞一

海衞一係海王星最大嘅衞星，佢亦係太陽系中最凍嘅天體之一，有複雜嘅地質歷史同一個比較年輕嘅表面，喺太陽系入面所有衞星之中嘅大細排第八。喺海王星俾人發現之後17日，即係1846年10月10號俾威廉·拉塞爾（William Lassell）發現。

名
海衞一響國際上嘅名叫崔坦（Triton），佢係以希臘海神崔坦命名嘅，係1880年卡爾米·弗拉馬利昂提出嘅。發現者拉塞爾諗唔到應該改咩名，但係佢就響佢後尾發現嘅土衞七、天衞一同天衞二改咗名。
除咗弗拉馬利昂之外重有一啲人建議改佢做呢個名，但出於各種原因呢個名一直都唔係正式名。直到1939年嘅書裏便重標記有「唔常用嘅名」。當時一般叫海衞一做「海王星嘅衞星」。
直到海衞二俾人發現之後，崔坦先喺1949年俾人定為正式名。
維基同享有多媒體嘅嘢：Triton (moon)
海衞七

海衞七（Larissa）係海王星嘅其中一粒衞星，平均直徑約莫194公里，響1981年發現。
海街女孩日記

《海街女孩日記》（粵拼：hoi2 gaai1 neoi5 haai4 jat6 gei3，日文：海街diary）係套2015年上畫嘅日本劇情片，導演係是枝裕和。
海衞五

海衞五（Despina）係海王星嘅其中一粒衞星，平均直徑約莫150公里，響1989年發現。
海衞二

海衞二（Nereid）係海王星嘅其中一粒衞星，平均直徑約莫340 ± 50公里，響1949年發現。
番石榴果

番石榴果，通常簡稱番石榴，係種熱帶生果，本身係番石榴（亦可以包括其他番石榴屬品種）嘅果，原產自墨西哥、中美洲同加勒比地區。
番禺大橋

番禺大橋（粵拼：pun1 jyu4 daai6 kiu4）係中國廣東省廣州市嘅一條橋，1994年12月29號喐手起，一直到1998年7月先至起好，1998年9月正式通車。呢條橋橫跨珠江嘅瀝滘水道，將番禺區同埋海珠區嘅華南快速幹線連埋一齊。喺呢條橋開通之前，啲車冚唪唥都係行洛溪大橋嚟往返海珠區同番禺區嗰邊。

連接位
北邊從華南快速幹線嗰度開始，跨過珠江，南到番禺區嘅迎賓大道連埋一齊。

長度、闊度、高度
橋全長3467米（主橋397米），闊180米，雙向八車道。橋底高度34米，橋塔高143.8米。
番椒

番椒（粵拼：faan1 ziu1；學名：Capsicum annuum），通蕃椒，依家通常叫辣椒，係茄科辣椒屬嘅落葉灌木，亦係類原產美洲嘅植物，可以細分唔同品種，包括甜椒同辣椒，世界各地煮食都會用到。

史
喺哥倫布發現新大陸、番椒傳入咗航海貿易後，麥哲倫（Ferdinand Magellan）嘅船隊到咗呂宋島，將番椒帶咗去日本、印度同中國大陸。喺入福建月港嘅時候俾叫做番薑仔。而明末清初隨著福建商人去臺灣發展，個名亦喺臺灣流行起上嚟。

傳入大陸
番椒係喺明末傳入中國大陸嘅，經嗰時屢禁不絕嘅走私貿易，番椒同番薯、花生、棉花、煙草、粟米等都係大批噉，經菲律賓走私入大陸。番椒就由嗰度入廣州，再徑靈渠運到去湖南，民間就開始喺湖南、江西等地開荒種植。
不過初頭嘅百年有多，較富裕嘅階層，好似江南啲文人雅士同富商就當佢係觀賞花卉。同時又被當係草藥來用。杭州嘅高濂喺1591年所寫嘅《遵生八箋》一書，係最早介紹咗番椒呢樣植物。貴州由於山多而好難輸送鹽貨，當地人開始用啲傳入嘅番椒做調味代替品，跟著就傳入埋湖南、湖北、四川等地方。而最早嘅食用記載都喺貴州度出現，喺1721年編成嘅《思州府志》就提到咗寫道，係啲土民、苗民用開代替鹽先嘅。喺明清兩代雖然人口有咗激增，並冇大幅咁提升耕地面積，啲鄉里農民唯有儘可能壓低返飯餸嘅質素。長期咁短缺糧食，造成咗低下階層會採用重口嘅調味品餸飯，以廉價而實際嘅方式去解決溫飽。辣味飲食咁就慢慢成為咗中西部地區啲貧窮階層嘅飲食習慣。而最早係到1803年（清嘉慶八年），先有明確記載咗番椒喺街市售賣嘅情況。
番石榴

番石榴（學名：Psidium guajava）；澳門、珠海等粵語地區叫花稔、番稔（faa1 nim1）；廣州同香港舊時叫雞屎果（gai1 si2 gwo2）；台灣叫芭樂；中國大陸喺文革期間叫過佢做革命果（gaak3 ming6 gwo2）；係桃金娘科番石榴屬嘅常綠喬木仔或灌木，原產地喺美洲嘅熱帶地區。佢嘅果既係一種生果，又係中國華南地區嘅其中一種果樹。

形態
番石榴嘅樹皮比較平滑，佢啲漿果係綠皮或黃皮，入面係白肉。佢一般喺8——11月份出果。而環境適應能力就比較犀利吓。

用途
由番石榴醃出嚟嘅酒
番石榴嘅果唔單止可以用嚟食，甚至可以醃酒，而成樖嘢重可以用嚟做藥都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
番石榴嘅藥用功效：